
DISSERTATIO  MEDICA 

IN  AUGURALIS 


RHEUMATISMO. 


Heumatismi,  quem  pro  hujus  tentami¬ 
nis  argumento  selegi,  inter  omnes  con¬ 
stat  duas  esse  species,  acutam  scilicet,  atque 
chronicam.  Rheumatismus  acutus  sic  a  ce¬ 
leberrimo  Culleno  definitur  : 

“  Morbus  ab  externa  et  plerumque  evi- 
“  dente  causa ;  pyrexia ;  dolor  circa  articu- 
“  los,  musculorum  tra&um  sequens,  genua  et 

A  u  reliquos 

*c  reliquos  majores,  potius  quam  pedum  vel 
“  manuum  articulos,  infestans,  calore  externo 
“  audus.” 


HISTORIA  MORBL 

\ 


In  regionibus  frigidis  humidis,  omni  tem¬ 
pore  anni,  praecipue  autumno  et  vere,  grassa- 
tur  ;  in  temperatis  et  in  calidis  rarius  semet 
ostendit.  Homines  quolibet  temperamento, 
sed  potissimum  sanguineo  praediti,  inter  pu¬ 
bertatem  et  annum  aetatis  quadragesimum, 
rheumatismo  obnoxii  evadunt.  Sexum  utrum- 
que,  vero  feminas  saepius  quam  mares,  exer¬ 
cet. 

Morbum  imprimis  insigniunt  artuum  dolo¬ 
res,  hos  solos  plerumque,  sed  partes  muscu¬ 
lares  quoque  interdum  afficientes.  Dolores, 
artus  majores,  prae  caeteris,  infestant,  scilicet, 
humeros,  cubitos,  coxas,  genua ;  et  creberrime, 
secundum  musculorum  decursum,  ab  uno  artu 
ad  alium  semet  extendunt ;  et  semper  adione 

musculorum. 

musculorum,  qui  artus,  vel  artuum,  laboran¬ 
tium  proprii  sunt,  plurimum  intenduntur. 
Tali  et  carpi  quoque  saepe  torquentur  ;  articu¬ 
li  vero  minores  rarius  afficiuntur.  Morbus 
una  corporis  parte  interdum  continetur  ;  mul¬ 
tas  tamen  saepius  afficit.  Rebus  ita  se  haben¬ 
tibus,  rigor,  languor,  et  sensus  frigoris,  oriun¬ 
tur  ;  quibus  haud  ita  multo  post,  calor  major, 
inquietudo,  sitis,  anxietas,  et  idtus  arteriarum 
pleni  et  duri,  superveniunt.  Cutis  est  calida  et 
sicca  ;  facies  interdum  rubescit  ;  cibi  appe¬ 
titus  fere  prosternitur.  Pyrexia  nonnunquam 
semet  ostendit,  antequam  ulli  dolores  perci¬ 
piuntur  :  dolores  autem  saepius  in  partibus 
quibusdam  sentiuntur,  priusquam  ulla  febris 
signa  observantur.  Pyrexia  est  interdum  leo¬ 
nis,  et  dolor  unutn  vel  alterum  artuum  solum¬ 
modo  infestat.  Si  vero  febris  vehementer 
urgeat,  dolor,  quanquam  in  uno  artu  potissi¬ 
mum  fixus  manere  potest,  complures  alios  eo¬ 
dem  tempore  saepissime  occupat,  et  huc  illuc 
vagatur,  donec  forsitan  universas  corporis  junc¬ 
turas  majores,  alias  post  alias,  tentavit.  Eun¬ 
dem  plerumque  non  diu  tenet,  sed  locum 

saepe 

saepe  mutat,  et  artus  prius  affedos  aliquando 
repetit.  Hoc  modo,  longum  per  tempus  saepe 
producitur  morbus.  Pyrexia  raro,  quidem,  ul¬ 
tra  duas  vel  tres  hebdomadas  graviter  urget. 
Quae  febris  rheumatismum  comitatur,  ea  uno¬ 
quoque  vespere  ingravescit,  et  noctu  maxime 
saevit,  et  hoc  tempore  dolores,  calore  ledi,  vel 
potius  fortasse  exacerbatione  febrili,  graviores 
evadunt,  et  ad  sedem  suam  mutandam  maxi¬ 
me  proclives  sunt ;  unde  aegrotus  totam  noc¬ 
tem  saepe  insomnis  agit. 

Postquam  artus  aliquandiu  dolore  fuit  ten- 

V  ,  "  V  , 

tatus,  plerumque  quoque  rubescit,  tumescit, 
ct  tadui  dolet.  Hinc  dolores,  qui  nunc  non 
tam  facile  sedejm  mutant,  saepissime  levantur, 
vel  omnino  tolluntur  ;  sed  paulo  post  ad  ar¬ 
tum  eundem  reverti,  vel  alios  artus  invadere 
possunt. 

Morbus  sudatione  plerumque  stipatur,  quae 
brevi  post  initium  oritur.  Raro  vero  univer¬ 
sa  aut  copiosa  est,  et  raro  quoque  dolores  le¬ 
vat. 

Per  morbi  decursum,  urina  varia  est,  sed 

i  ■  : 

saepe  coloris  rubri,  et  nullum  sedimentum  de¬ 
ponit» 

ponit.  Cceterum,  morbo  progrediente  et  py- 
rexicl  longiores  remissiones  adepta,  sedimen¬ 
tum,  pulverem  lateritium  referens,  deponit. 
Hocvero  morbum  minime  solvit,  namquesaepe 
diu  pervicax  manet,  postquam  sedimentum 
hujusmodi  in  urina  semet  ostendit.  Alvus  per 
totum  morbi  spatium  astricta  est.  Sanguis  e 
vena  missus,  omnia  signa  pblegmasiis  propria 
ostendit.  AEger  tussi  plerumque  vexatur,  quce 
omnia  signa  graviora  reddit. 

Hic  morbus,  plerumque  resolutione  finitur, 
rarissime  quidem  (caeteras  licet  phlegmasias 

i 

plurimum  referat)  in  suppurationem  abit. 
Morbus  quidem,  ut  humor  pellucidus  gelati¬ 
nosus  in  ligamenta  capsularia,  aut  in  bursas 
mucosas,  aut  in  musculorum  vaginas,  effunda¬ 
tur,  aliquando  facit.  Hic,  secundum  obser¬ 
vationem  ili.  Culleni,  plerumque  absorbe¬ 
tur  ;  sin  autem,  morbo  diu  graviterque  aeger 
cruciatus  fuerit,  humor  effusus  indurescit,  et 
artus  rigidus  et  debilis  fit. 

Si  pyrexia  omnino  cessat  ;  si  tumor  artuum 

et  rubor  decedunt,  sed  dolores  varias  partes 
% 

vexare  pergunt,  quae  frigidae,  rigidae  fiunt  et 

arescunt  \ 

arescunt ;  rheumatismum  chronicum  adesse, 
dicere  licet ;  cujus  definitio  a  Culleno  data, 
nobis  hunc  morbi  statum  luculenter  ostendit  : 

“  Post  rheumatismum,  nisum  violentum, 
“  vel  subluxationem  ;  dolores  artuum  vel 
“  musculorum,  sub  motu  praesertim,  audi, 
“  plus  minusve  fugaces,  calore  lecti  vel  alio 
“  externo  levati ;  artus  debiles,  rigidi,  facile 
u  et  saepe  sponte  frigescentes ;  pyrexia  nulla  ; 

tumor  plerumque  nullus.” 


DE  CAUSIS  PRiEDISPONENTIBUS, 


Diathesin  phlogisticam  mortales  huic  morbo 
opportunos  efficere,  observatio  et  experientia 
docent.  Res,  igitur,  quae  plenitudinem  et 
diathesin  phlogisticam  augent,  fugiendae ;  sci¬ 
licet  desidia,  ratio  vidus  plenior,  sanguinis 
detractio  solita  negleda,  per  cutem  exhalatio 
minuta,  menses  vel  haemorrhoides  suppressi. 

Porro,  omnia  quotquot  corpus  debilitant  ac 
relaxant,  aut  irritabilius  reddunt,  uti  ingens 

salivae 

salivas  fluxus  ab  hydrargyro  nimio,  ebrietas, 
Venus  immoderata,  morbi  praegressi,  usus  la¬ 
vationis  calidae  nimis  frequens,  et  tonica  me¬ 
dicamenta  diu  continuata,  causae  praedispo- 
nentes  habentur. 


DE  CAUSIS  EXCITANTIBUS > 


Inter  has,  frigus  rite  praecipuum  habendum 
est :  cum  humiditate  conjundtum,  frigus  cor¬ 
pori  nimis  calefadto  potissimum  nocet,  quippe 
humiditas  protinus  in  vaporem  convertitur  ; 
inde  vis  frigoris  augetur.  Hoc,  vero  ut  cor¬ 
pori  noxam  inferre  possit,  infra  gradum  sexa¬ 
gesimum  secundum  Fahrenheitii  descendat, 
et,  diu  corpori  applicetur,  oportet.  Non  opus 
est,  ut  corpus  universum  frigori  objiciatur  ; 
sufficit  ut  ad  quamlibet  partem  ejus  admovea¬ 
tur.  Hinc  plurimi  rheumatismum,  quo  con¬ 
flictantur,  vestimentis  uvidis  tribuerunt, 

DIAGNOSIS, 


\ 

DIAGNOSIS. 

r 

Morbi,  quibus  rheumatismus  confundi  po¬ 
test;  sunt  podagra,  syphilis ,  et  scorbutus.  Hic 
itaque  loci,  quibus  rebus  a  se  invicem  diffe¬ 
rant,  exponere  oportet. 

i  '  • 

Non  parum  similitudinis  rheumatismum 
inter  et  podagram  evidenter  intercedit :  satis 
certo  tamen  dignosci  possunt.  Rheumatismus 
a  causa  externa  et  plerumque  evidente,  nempe 
frigore  et  humore,  oritur  ;  podagra  ex  labe 
aliqua  hereditaria,  affectionibus  viscerum  in¬ 
ternorum,  praecipue  stomachi,  cum  pluribus 
signorum  pravae  concoCtionis,  impetum  prae« 

cedentibus.  Rheumatismus  mediam  circiter 

> 

aetatem  desinit,  qua  podagra  saepissime  inci¬ 
pit.  Rheumatismus  artus  majores,  rarissime 
minores,  et  superiores  saepius  quam  inferiores, 
occupat :  Podagra,  contra,  minores  et  inferi¬ 
ores  exercet,  et  uno,  ut  pollice  pedis,  saepe 
circumscribitur.  Rheumatismus,  vero,  uno 
articulo  semet  rarius  continet ;  sed  huc  illuc 

vagatur, 

vagatur,  musculorum  cursum  sequens.  In 
utroque  morbo,  dolores  satis  similes  sunt ; 
sed  in  podagra  profundiores  forsan  sedeant, 
et  statis  temporibus  interdum  reverti  solent. 
Alia  indicia  quibus  hi  morbi  secernantur, 
afferri  possunt ;  sed  quae  modo  posui,  me 
judice,  plerumque  sufficiunt. 

Dolores  a  lue  venerea proficiscentes  ossa  me¬ 
dia  et  durissima,  ut  cranium  tibiamve,  occu¬ 
pant  ;  et  alia  morbi  signa  aut  antecedunt,  aut 
comitantur:  in  rheumatismo,  ossa  extrema  vel 
artus  invadunt,  et  tradtum  musculorum  se¬ 
quuntur  :  denique,  in  lue,  partes,  ubi  dolores 
sedent,  non  ta&ui  dolent,  ut  in  rheumatismo 
incidit. 

Quantum  scorbutum  spe&at,  hunc  a  rheu¬ 
matismo  evidenter  secernunt,  gingivarum  mol¬ 
lities,  sudores  foetidi,  spiritus  ingratus,  lassi¬ 
tudo  et  debilitas  insignes ;  maculae  in  cute  di- 
versicolores,  plerumque  livescentes,  praesertim 
ad  pilorum  radices,  et  profusiones  sanguineae 
variae,  quae  scorbuto  nunquam  desunt.  His 
vero  omnibus  destituuntur  dolores,  qui  a  rheu¬ 
matismo  profluunt. 

B 


PRO- 

PROGNOSIS. 


Rheumatismus,  dum  corpus  externum  te¬ 
net,  raro  mortiferus  est.  Nonnunquam  a  se¬ 
de  solita  ad  caput,  pulmones,  et  alia  viscera 
interna,  migrare  fertur,  et  apoplexiam,  para¬ 
lysin,  pneumoniam,  morbosque  similes,  facere. 
Hoc  vero  si  evenit,  morbus,  ut  nonnulli  opi¬ 
nantur,  pro  arthritidis  specie,  potius  quam 
rheumatismo,  haberi  debet. 

Si  febris  non  vehementer  urget,  et  dolores, 
rubore  et  tumore  artuum  affectorum,  leniun¬ 
tur  ;  si  somnus  altus,  sudore  universo  copioso 
stipatus,  obrepit ;  si  iCtus  arteriarum  molles 
et  fere  naturales  sunt,  exitum  morbi  faustum 
fore,  pro  certo  prasdicere  licet. 

Cum  vero,  hominem,  astate  bene  proveCtum, 
invadit,  cui  vires  gravitate  ejus  convulsae  sint; 
cum  diu  perstitit,  et  dolores  uni  vel  alteri  ar- 
tuum  affixi  manent,  prognosin  dubiam,  et 
nulla  ex  parte  faustam,  esse  oportet.  Nam¬ 
que 

que  non  parum  timendum  est,  ne,  rebus  ita 
se  habentibus,  in  rheumatismum  chronicum 
pertinacem,  paralysin  insanabilem,  rigidita¬ 
tem  vel  forsitan  artus  laborantis  ancbyhsin , 
transeat. 


RATIO  MEDENDI. 

:  -  ?  •  i  •  .  :  ;•  j  :  :  •  ,  •  ’  ' }  i t 

Consilia  rheumatismo  acuto  medendi  sunt, 

...  n  ■:  ■  >  •  •  ;  ...  .  ■,  .  ;  ...  i  . ?  t  ■  •  ■  '  * 

1.  Diathesin  phlogisticam  totius  corporis, 
praesertim  artuum  dolentium,  tollere. 

2.  Halitum  cutis  generalem  restituere,  vel 

spasmum  solvere.  ,  • 

3.  Nimiam  systematis  universi  mobilitatem 

\ 

compescere. 

. 

I.  Regimen  antiphlogisticum ,  ad  primum 
consilium  absolvendum,  imprimis  necessarium 
est.  In  stimulis  irritamentisque  omnibus,  si¬ 
ve  externis  sive  internis,  ut  calore  nimio,  siti, 

•  ■  r 

alvi  duritie,  cibis  concodu  difficilibus,  exer¬ 
citatione,  sive  corporis  .sive  animi,  &c.  evi¬ 
tandis, 

tandis,  consistit.  iEgrotanti  usu  cibi  anima¬ 
lis  ex  toto  interdicatur.  Insuper  omnibus  li¬ 
quoribus  valentioribus  et  fermentatis,  absti¬ 
neat  :  Sitis  vero  liquoribus  diluentibus  lenis¬ 
simis,  liberaliter  sumptis,  restinguatur.  .ZEger 
tamen  nunquam  ad  potionem,  nisi  siti  urgen¬ 
ti,  decurrat  ;  alioquin  brevi  sensus  molestiae 
et  oppressionis  in  ventriculo  ingratus  orietur. 
Farinaceis  solis  et  la&e,  utpote  quae  systema 
minime  stimulent,  victitet. 

Spes  vero  in  sanguinis  detra&ione  potis¬ 
simum  collocanda.  Ad  hanc  sub  initium  mor¬ 
bi,  cum  maxime  juvat,  constanter  decurratur. 
Sanguis  e  vena  magna,  amplo  vulnere  inflic¬ 
to,  ad  quatuordecim  vel  sedecim  uncias,  si 
aeger  sit  adultus,  cum  pulso  duro  atque  vali¬ 
do,  emittatur  ;  namque  quo  magis  subito  de¬ 
trahitur,  eo  plus,  systema  sanguiferum  relax¬ 
ando,  prodest.  Duodecim  circiter  horis  elap¬ 
sis,  si  febris  et  alia  signa  urgere  pergant,  ad 
alteram  sanguinis  detra&ionem  confugi  po¬ 
test.  Quanquam  regula  nulla  certa  et  defini¬ 
ta  de  quantitate  sanguinis  emittenda  tradi  po¬ 
test,  pulsu  tamen  arteriarum,  gravitate  dolo¬ 
ris, 

ris,  sexu,  plenitudine,  temperamento,  viribus 
aegri,  medicus,  utilisne  an  inutilis  sit  detradlio 
sanguinis,  judicabit.  Nam,  si  in  usu  hujusce 
evacuationis  nimis  diu  perstetur,  mala  horren¬ 
da  oriri  consuerunt  ;  debilitas  summa,  rheu¬ 
matismus  chronicus  pertinacissimus,  hydrops, 
&c.  Cum  tantum  sanguinis  e  venis  emissum 
est,  quantum  medicus  prudens  et  expertus 
detrahendum  putaret  ;  cum  dolor  iterum  ad 
unum  alterumve  artuum  redit ;  paulum  san¬ 
guinis  ex  artubus  dolentibus,  magno  cum  fruc¬ 
tu,  detrahi  potest.  Hoc  consilio  adhibentur 
hirudines,  vel  cucurbitula  cruentae. 

Purgatio  alvi,  utpote  quae  systema  poten¬ 
ter  depleat,  primo  intuitu,  quam  maxime 
convenire  videtur  ;  sed  morbo  graviter  ur¬ 
gente,  catharticorum  usus  aegrotanti  molestus 
sit,  nec  in  imminuenda  diathesi  phlogistica 
totius  corporis  admodum  pollet.  Eodem  tem¬ 
pore  vero  cavendum  est,  ne  irritatio  ulla  ab 
alvi  duritie  oriatur,  et  signa  inde  exasperen¬ 
tur.  Omni  hujusmodi  incommodo  facile  oc¬ 
current  enemata  emollientia,  in  alvum  im¬ 
missa.  Si  haec  autem  admodum  fuerit  a- 

stri&a, 

stridla,  ad  aliquos  e  salibus  mediis  refrigeran¬ 
tibus  confugiatur. 

II.  Halitum  cutis  generalem  restituere 9 
vel  spasmum  solvere.-—  Postquam  sanguinis 
missio  systema  vasculosum  deplevit,  huic  con¬ 
silio  medicamentis,  quas  sudorem  excitant, 
respondere  conandum  est.  Eundem  vero  vel 
medicamenta  calefacientia  et  stimulantia  dan¬ 
do,  vel  corpus  nimio  stragulorum  pondere 
onerando,  nunquam  extorquere  oportet ;  nam¬ 
que  prorumpere  hoc  modo  coadlus,  febrem 
violentiorem  efficit.  Caeterum,  consilio  op¬ 
time  respondebit  compositum,  quod  pulvis 
ipecacuanhcs  et  opii  appellatur.  Sudor  quam 
lenissime  semper  excitetur.  Igitur  a  dosi 
pulveris  magna  non  incipiendum  est.  De¬ 
cem  aut  duodecim  grana  adhibeantur,  et 
omni  hora,  aut  circiter,  repetantur,  donec  su¬ 
dor  eruperit.  Sudore  generali  excitato,  di¬ 
luentia  omnigena,  potissimum  ea  quae  mini¬ 
me  stimulant,  liberaliter  sunt  adhibenda.  Si 
sudorem  diminui  reperiamus,  viginti  aut  tri¬ 
ginta  guttae  vini  tartritis  antimonii,  vel 

fc  a  9 

vim 

vini  ipecacuanhcp ,  quibus  totidem  tinduras 
opii  sunt  adjundse,  sub  forma  haustus,  su¬ 
mendas.  Hoc  modo,  sudor  in  viginti  qua- 
tuor  vel  quadraginta  odo,  si  opus  sit,  horas 
conservari  potest.  Quantum  vero  hoc  spec¬ 
tat,  levatione  quam  doloribus  comparaverit, 
et  viribus  aegroti,  ex  toto  regi  debemus. 
Cum  pedes  penitus  sicci  manent,  vesicas  a- 
qua  calida  repletas,  vel  lateres  calefactos  pan¬ 
nisque  involutos,  iis  circumdare  conveniet  ; 

-*  » 

quod  plerumque,  ut  sudor  ibi  satis  copiosus  * 
oriatur,  faciet.  Higer  in  stragulis  laneis  coi- 
locetur  indusiumque  laneum  induat,  ne  su¬ 
dor,  cum  profluere  incipit,  frigore,  quod  lin¬ 
tea  humida  corpori  impertiuntur,  reprima¬ 
tur. 

Cum  febris  remediis  jam  didis  curata  fu¬ 
erit,  dolor  nonnuriquam  perstat,  cum  partis 
debilitate  et  frigoris  quodam  sensu.  Rebus 
ita  se  habentibus,  timendum  est,  ne  rheuma¬ 
tismus  chronicus  evadat.  Epispastica,  parti 
dolenti  applicata,  optima  remedia  esse  vi¬ 
dentur.  Hsec  vim  stimulantem  et  antispas- 

modicam 

modicam  habent,  unde  in  usum  hujusce  mor¬ 
bi  inventa  fuisse  videntur. 

III.  Nimiam  systematis  universi  mobili « 
tatem  compescere. — Hoc  consilium,  utpote 
quod  ad  rheumatismum  acutum  ex  toto  de¬ 
pellendum,  et  ad  chronico  occurrendum,  ad» 
modum  necessarium  est,  medici  attentionem 
jure  sibi  vindicat.  Cum  duo  priora  consilia 
completa  sunt,  et  dolores  plus  minusve  fu¬ 
gaces  redeunt,  et  aegrum  vexant,  haustus 
tincturae  opii  ad  guttas  triginta  vel  amplius, 
bis  in  die,  et  tindurae  guaiaci  drachma, 
cum  tindurae  opii  guttis  viginti,  hora  somni 
sumenda.  In  hoc  morbi  statu,  extradi  etiam 
hyoscyami  nigri  granum,  bis  vel  ter  in  die 
sumptum,  alvum  modice  solutam  tenere*  et 
dolores  fugare  potest. 

Si  aeger  debilitate  sola  laborat,  cinchonce 
officinalis  semidrachma,  ter  in  die,  magno 
cum  commodo  adhiberi  potest.  Sub  pleno 
Jove  convalescens,  bene  vestitus,  sese,  quoti¬ 
die,  citra  fatigationem  exercere  debet. 

His  de  rheumatismo  acuto  traditis,  proxi* 
mum  est,  ut  pauca  de  rheumatismo  chro*  \ 
nico  dicamus. 


Consilia  rheumatismo  chronico  meden- 

j." 

di,  duo  esse  videntur ;  scilicet,  tonum  aut  vi¬ 
gorem  parti  laboranti  reddere ;  et  spasmo 
eandem  liberare. 

v  ■  •>  i  i  ?  ’  « ! 

Balneum  frigidum,  ad  vigorem  solitum  red¬ 
dendum,  haud  parum  valet.  Utilitas  vero 
ejus,  a  modo  quo  adhibetur,  maxime  pendet. 
i£ger,  si  in  balneo  infra  gradum  thermometri 
Fahr.  62mua,  subito  immersus,  et  statim 
bene  defri&us,  ac  in  ledo  sit  positus,  ut  ha¬ 
litus  cutis  praesertim  partis  affedas  educatur, 
multum  commodi  accipere  potest. 

Eleftricitas ,  forma  scintillarum,  vel  succus¬ 
sionum,  in  hunc  morbum  magnopere  pollet. 
Nihil,  quod  adhibetur,  animalium  corpora 
ocius  vehementiusve  stimulat.  Ut  multum 
frudus  tamen  percipiatur,  gradu  modico,  et 

per  complures  hebdomadas,  vel  etiam  menses, 
adhibeatur  oportet. 

Exercitatio,  uti  ab  ex  perientia  discimus,  ad 
corpus  corroborandum  multum  confert.  Equi¬ 
tatio  imprimis,  in  hoc  morbo  utilis  est ;  nam- 
qqe  longa  itinera  hoc  modo  fada,  plurimos, 
qui  eo  diu  fuerant  conflidlati,  ex  toto  restitu¬ 
erunt. 

Fridtio,  sive  nuda  manu,  sive  strigili,  sive 
laneis,  iis  multum  prodest,  qui  rheumatismo 
chronico  affedi  sunt.  Quo  fricatio  magis 
incitet,  tindlura  saponis  cum  opio,  vel  oleum 
ammoniatum ,  vel  oleum  camphoratwn,  partibus 
affedlis  applicentur.  His  rebus  vasa  stimu¬ 
lantur,  et  spasmus  eodem  tempore  multum 
relaxatur. 

Epispastica ,  hoc  in  morbo  multum  profi¬ 
ciunt.  Haec,  eidem  loco,  prout  cuticula  re¬ 
novata  permittit,  saepe  applicata,  dolorem  per¬ 
tinacissimum  haud  raro  fugavere. 

Balneum  calidum,  quod  •  solida  simplicia 
laxiora  efficit,  fibras  musculorum  stimulat,  ad 
spasmos  relaxandos  multum  valet.  Si  vapores 
ab  aqua  calida  ascendentes,  partibus  affedlis 

applicentur,  potentiores  edent  effedtus.  Aqua 
calida  in  artum  laborantem  tenui  rivo  fusa  ab 
alto,  magnum  commodum  fert.  Thermas  quo¬ 
que  remediis  efficacibus  annumerantur,  qui¬ 
bus  occurrendum  est  iis,  qui  hoc  morbo  la¬ 
borant  ;  et  multum  post  prosunt,  quam  frustra 
succurrit  ars  medicinalis.  At  vero  non  ex 
thermis  solum  et  balneis,  asger  commodum 
accipere  potest,  sed  etiam  ex  calida  arena,  vel 
sale  calido,  ad  artum  dolentem  applicatis. 

Stimulantia  interna,  simul  cum  remediis  jam 
dictis,  adeffedlus  eorum  adjuvandum  adhiberi 
possunt.  Multa  hujusmodi  medicamenta  po¬ 
tentia,  Materia  Medica  comprehendit ;  qualia 
sunt,  gumini  guaiacum  officinale ,  oleum  tere¬ 
binthinae  volatile  purissimum,  conium  macu¬ 
latum,  sub-murias  hydrargyri,  &c.  Haec 
corpus  stimulant,  et  halitum  cutis  educunt. 

Causae  morbum  excitantes  sedulo  evitandae 
sunt;  praecipue,  habitu  nostri  coeli  vario,,  in¬ 
dusio  laneo  utatur  oportet  aeger. 


FINIS. 


